Tanaggalt temmesla-d deg kraḍ n yixfawen-a ɣef lkarh n tyemmat i yell-is d riyya i tegga ger warraw-is, syin teffeɣ i tullsa n tmeddurt tewwi-d awal ɣef tmacahut tin tesla ɣer Nna Lǧuhar d tmacahut tura tnaggalt, akken d-nebdar yakan belli tamacahut tesqedc-it akken ad tesmuynet deg-s, deg talɣa d ugbur, deg uḥric wayeḍ tkemmel tullsa-is ɣef unekcum s aɣerbaz anda i dtebdar lkarh n tyemmat, d leqfaza n Cabḥa deg uɣerbaz. Ɣas akken tanaggalt tefraq ungal d ineḍruyen maca, tewwi-d lwelha n yimaɣri akken ad iɣer xas yekcem deg tzibba n war akud war adeg, imi azwel d tezwert n yal ixef ttaǧǧan imeɣri ad iḥar ad iɣer ixef-nni, ɣas akken aneqqis ur iban amek yebda ur iban amek yekfa am akken i d-tenna tnaggalt deg ungal-is: Nečča tiyita am yiwudam n tmacahut taneggarut, ur newwiḍ d imezwura , d ineggura wala n lebda. Ɣer tama tayeḍ taggara n yal ixef ur tcudd ara ɣer tezwert n yixef d-iteddun acku ibeddel usentel ɣef acu i d-tettales.Da teḍfer tarrayt n VALLET i d-nenna yakan.